input: NÕUKOGU OTSUS 2014/861/ÜVJP,
  1. detsember 2014,
  millega muudetakse otsust 2012/699/ÜVJP liidu toetuse kohta Tuumarelvakatsetuste Üldise Keelustamise Lepingu Organisatsiooni ettevalmistuskomisjoni tegevusele selle järelevalve- ja kontrollivõimekuse tugevdamiseks massihävitusrelvade leviku vastase ELi strateegia rakendamise raames
  EUROOPA LIIDU NÕUKOGU,
  võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
  võttes arvesse liidu välisasjade ja julgeolekupoliitika kõrge esindaja ettepanekut
  ning arvestades järgmist:
  (1)
  Nõukogu võttis 13. novembril 2012 vastu otsuse 2012/699/ÜVJP (1).
  (2)
  Otsuses 2012/699/ÜVJP on artikli 1 lõikes 2 osutatud projektide rakendamise perioodiks kehtestatud 24 kuud alates artikli 3 lõikes 3 osutatud rahastamislepingu sõlmimise kuupäevast.
  (3)
  Üldise Tuumakatsetuste Keelustamise Lepingu Organisatsiooni (CTBTO) ettevalmistuskomisjoni ajutine tehniline sekretariaat taotles 18. juunil 2014 liidult luba pikendada otsuse 2012/699/ÜVJP artiklis 5 ettenähtud 24 kuu pikkust perioodi 12 kuu võrra, et võimaldada rakendada projektide neid osi, mida ei ole selle perioodi lõpuks veel rakendatud.
  (4)
  Otsuse 2012/699/ÜVJP lisa punktides 2.1 (tehniline abi ja suutlikkuse suurendamine), 2.2 (suutlikkuse arendamine CTBT ekspertide järgmiste põlvkondade kujunemiseks - suutlikkuse arendamise algatus (CDI)), 2.3 (ainete atmosfääris leviku mudeli (ATM) parandamine), 2.4 (radioaktiivse ksenooni (radioxenon) fooni karakteristikute kirjeldamine ja mõju vähendamine) ja 2.6 (IMSi sertifitseeritud seismiliste abijaamade varustamise parandamine) osutatud projektide seni rakendamata osad, mis on CTBTO poolt 18. juunil 2014 esitatud taotluses konkreetselt nimetatud, saaks rakendada ilma ressursse täiendavalt mõjutamata.
  (5)
  Otsust 2012/699/ÜVJP tuleks seetõttu muuta, et võimaldada selles sätestatud projektide täielikku rakendamist, pikendades vastavalt otsuse kehtivust,
  ON VASTU VÕTNUD KÄESOLEVA OTSUSE:
  Artikkel 1
  Otsust 2012/699/ÜVJP muudetakse järgmiselt.
  1)
  Artikli 5 teine lõik asendatakse järgmisega:
  „Otsus kaotab kehtivuse 36 kuu möödumisel artikli 3 lõikes 3 nimetatud rahastamislepingu sõlmimisest.”
  2)
  Lisa 3. jaotise lõik asendatakse järgmisega:
  „Projektide rakendamise eeldatav kogukestus on 36 kuud.”
  Artikkel 2
  Käesolev otsus jõustub selle vastuvõtmise kuupäeval.
  Brüssel, 1. detsember 2014